Cum a scăpat Romain Grosjean cu viaţă după ce monopostul pe care îl conducea s-a rupt în două.
Grosjean a suferit arsuri pe mâini, dar se află în stare bună la spital. Accidentul s-a produs în prima tură a Grand Prix-ului din Bahrain. Ultima oară când o maşină a fost ruptă în două pe circuit a fost în 1991 (Monaco).
Romain Grosjean a scăpat ca prin minune din cel mai oribil accident al ultimilor ani din Formula 1.Maşina francezului s-a rupt în două şi a izbucnit în flăcări după ce a ieşit de pe circuit în Grand Prix-ul Bahrain-ului.Grosjean a intrat într-o barieră de pe marginea circuitului cu 220 la oră şi s-a străduit să iasă singur dintre resturile monopostului aproape jumătate de minut."Salutare tuturor! Voiam doar să vă spun că sunt OK. Bine…oarecum OK. Vă mulţumesc mult pentru toate mesajele. Nu am fost pentru halo în urmă cu câţiva ani, dar cred că este cel mai bun lucru pe care l-am votat în Formula 1 şi, fără ea, probabil că n-aş fi putut să vă vorbesc astăzi", a spus pilotul de la spital.Întâmplarea cu atât mai şocantă cu cât Formula 1 a introdus în ultimii ani tot mai multe măsuri de precauţie care să îi protejeze pe cei de la volan.Introdus în 2018, sistemul de protecţie Halo a fost cel care i-a salvat viaţa pilotului Haas.